laion/Wikipedia-Exotic huggingface dataset:
נורמנדי (CG-60)

נורמנדי (CG-60) היא סיירת טילים מונחים מסדרת טיקונדרוגה בשירות צי ארצות הברית. הספינה חמושה בתותחים, בטילים נגד מטוסים, נגד קרקע ונגד צוללות, וכלי נשק נוספים ללוחמת קרקע-אוויר, קרקע-קרקע ואנטי-צוללות. הנורמנדי הייתה ספינת המלחמה האמריקאית הראשונה מאז 1945 שהשתתפה בלחימה כבר בשיט הבכורה שלה. בשנת 1998 היא זכתה בתואר "מספר טילי הטומהוק הגדול ביותר שנורו על ידי סיירת הצי האמריקאי". היא נקראת על שם המערכה בנורמנדי במלחמת העולם השנייה. הנורמנדי נבנתה בעיר באת' במדינת מיין, הושקה ב-19 במרץ 1988 ונכנסה לפעולה ב-9 בדצמבר 1989. נמל הבית שלה הוא בנורפוק, וירג'יניה. בהפלגת הבכורה שלה ב-28 בדצמבר 1990 הצטרפה הנורמנדי לכוחות האו"ם שניהלו את המבצעים הצבאיים במלחמת המפרץ. הספינה הגיעה למפרץ הפרסי דרך תעלת סואץ והים האדום, ובמהלך המלחמה ירתה 26 טילי שיוט מסוג טומהוק, הגנה על ספינות וכלי טיס של בעלות הברית באזור, אכפה את המצור הימי על עיראק וסייעה באיתור והשמדת מוקשים של האויב. ב-11 באוגוסט 1995, נורמנדי נשלחה לים האדריאטי כדי לתמוך במאמץ המלחמתי של האו"ם מול סרביה ומונטנגרו, שם שימשה בעיקר בפיקוח על הטיסות במרחב האווירי האדריאטי. במסגרת חגיגות יובל ה-50 לפלישה לנורמנדי, אירחה הנורמנדי על סיפונה תשעה מוותיקי מלחמת העולם השנייה, וכן כ-15,000 מבקרים שהשתתפו במהלך שבועיים בטקסי הזיכרון שנערכו משני צידי תעלת למאנש. ב-28 באוגוסט 1995, נורמנדי החלה בפריסה של שישה חודשים לים התיכון, והשתתפה במתקפה על אתרי פיקוד ושליטה בליסינה, בוסניה-הרצגובינה, צפונית למעוז הסרבים הבוסניים באניה לוקה. בתקיפה זו נעשה לראשונה שימוש בדגם חדיש של הטומהוק שהונחה באמצעות GPS. באוקטובר 1997 השתתפה נורמנדי בתרגיל משותף לציים מ-27 מדינות מול חופי מצרים, ולאחר מכן הופנתה למשימות הגנה אווירית במפרץ הפרסי, אליו הגיעה בזמן שיא של 5 ימים. הספינה סיירה במפרץ הפרסי במשך ארבעה חודשים וביצעה פעולות יירוט ימיות מוצלחות. ב-8 באוקטובר 2023, למחרת התקפת חמאס על ישראל, הורה שר ההגנה האמריקני, לויד אוסטין, לשלוח את קבוצת התקיפה של נושאת המטוסים ג'רלד פורד למזרח הים התיכון, ובכלל זה את הנורמנדי, ואת המשחתות ראמאג', קרני (DDG-64), רוזוולט ותומאס האדנר. מדיה וקבצים בנושא נורמנדי בוויקישיתוף USS Normandy (CG 60) Rip, Michael Russell and Hasik, James M.:The Precision Revolution: GPS and the Future of Aerial Warfare. Naval Institute Press, 2002. מסת"ב 1-55750-973-5. Page 226 Rip and Hasik, op. cit., pp. 227–228 "Statement From Secretary Lloyd J. Austin III on U.S. Force Posture Changes in the Middle E". U.S. Department of Defense (באנגלית אמריקאית). נבדק ב-2023-10-08.
תכלת הוצאה לאור

תכלת הוצאה לאור היא חברת הוצאת ספרים לאור ישראלית מבית סטימצקי. החברה הוקמה בשנת 2016 על ידי סטימצקי 2005 בע"מ והיא מוציאה לאור ספרות תרגום ומקור במספר סוגות: מתח, מדע, פסיכולוגיה, וספרים לפעוטות, לילדים ולנוער. ההוצאה מדפיסה כ-80 כותרים חדשים סך הכול בשנה. בין היתר, הוציאה את ספריהם של בוני גרמוס, ג'ניפר איגן, מישקה בן דוד, נטע חוטר, נלסון דה מיל, יפתח רייכר עתיר, ג'ודי פיקו וכן הוצאה מחדש של סדרת מר וגברת. באתר ההוצאה מוצגים הספרים שהוציאה והיא מאפשרת רכישה מקוונת של ספריה דרך אתר סטימצקי. שחר ולר - מנכ"ל מיכל קובזמן - עורכת ראשית אתר האינטרנט הרשמי של תכלת הוצאה לאור מידע על תכלת הוצאה לאור בקטלוג הספרייה הלאומית תכלת הוצאה לאור, ברשת החברתית פייסבוק אודות הוצאת ספרים תכלת, באתר תכלת הוצאה לאור (ארכיון) ארכיון סדרת מר וגברת, באתר תכלת הוצאה לאור (ארכיון) ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
דונה דה לורי

דונה דה לורי (באנגלית: Donna De Lory; נולדה ב-10 בספטמבר 1964) היא זמרת, רקדנית ופזמונאית אמריקאית. בתור בת למשפחה מוזיקלית, דה לורי מופיעה מגיל צעיר. היא השתתפה באלבומים של מוזיקאים כדוגמת קארלי סימון, ריי פארקר ג'וניור (אנ'), קים קארנס, סנטנה, מרטיקה (אנ'), לורה ברניגן, בלינדה קרלייל, סלינה, בט מידלר, בארי מנילו, מילן פארמר, אלישה (אנ') ומדונה. דה לורי ליוותה את מדונה כזמרת ורקדנית בכל הופעה שאירעה בסיבוב ההופעות "Who's That Girl World Tour" בשנת 1987, ועד לסיבוב ההופעות "Confessions Tour" בשנת 2006. ההופעה שלה עם מדונה בלייב ארת' 2007 בלונדון הייתה שיתוף הפעולה המקצועי האחרון שלהן עד כה. דונה דה לורי נולדה בקלבסאס, קליפורניה למפיקה והמוזיקאית אל דה לורי ומרי הלין סונצ'יני. דה לורי זכתה להצלחה כזמרת הרקע של מדונה. ב-1985, גרדנר קול, בן זוגה לשעבר של דה לורי, כתב את השיר "Open Your Heart" שמדונה הקליטה מאוחר יותר. באותה תקופה ההנהלה של מדונה חיפשה חומרים לאלבום True Blue שלה, וקול הציג שלושה שירים, כולל "Open Your Heart". המנהל של מדונה שמע את השיר וחשב שזה יהיה להיט עבור מדונה, אז הוא ביקש מקול להקליט מחדש את השיר בקול נשי. דה לורי הקליטה את השיר, וקול הגיש את ההקלטה למפיק של מדונה פטריק לאונרד. מדונה האזינה להקלטה והחליטה להקליט את השיר. לאונרד אהב את קולה של דה לורי ושכר אותה בתור זמרת רקע בפרויקטים עתידיים שהפיק. כשמדונה חיפשה זמרי רקע לסיבוב ההופעות שלה "Who's That Girl World Tour" ב-1987, דה לורי ביקשה מלאונרד לקחת אותה לאודישנים. בהמשך לכך, התקבלה לתפקיד והייתה שותפה עד לסיבוב ההופעות "Confessions Tour" בשנת 2006. 1992: Donna DeLory 2000: Bliss 2002: Songs 95 2003: In the Glow 2004: The Lover & the Beloved 2006: Sky Is Open 2009: Sanctuary 2013: The Unchanging 2015: Elixir: Songs of the Radiance Sutras 2018: Here in Heaven 2021: Gone Beyond 1991: "במיטה עם מדונה" 2001: "נשות הלילה" 2005: "אני הולכת לספר לכם סוד" מדיה וקבצים בנושא דונה דה לורי בוויקישיתוף דונה דה לורי, ברשת החברתית פייסבוק דונה דה לורי, ברשת החברתית אקס (טוויטר) דונה דה לורי, ברשת החברתית אינסטגרם דונה דה לורי, במסד הנתונים הקולנועיים IMDb (באנגלית) דונה דה לורי, במסד הנתונים הקולנועיים KinoPoisk (ברוסית) דונה דה לורי, באתר אפל מיוזיק (באנגלית) דונה דה לורי, באתר ספוטיפיי דונה דה לורי, באתר סאונדקלאוד (באנגלית) דונה דה לורי, באתר MusicBrainz (באנגלית) דונה דה לורי, באתר Yandex.Music (ברוסית) דונה דה לורי, באתר Discogs (באנגלית) דונה דה לורי, באתר Songkick (באנגלית) דונה דה לורי, באתר Genius Donna De Lory, Today In Madonna History (באנגלית) Variety Staff, Who’s That Girl, Variety, ‏1987-01-01 (באנגלית אמריקאית) Donna De Lory – Page 2, Today In Madonna History (באנגלית) Live Earth, Today In Madonna History (באנגלית) (PDF). 12 December 2007 Home, Donna De Lory (באנגלית אמריקאית) Donna De Lory, web.archive.org, ‏2013-12-28
פט מקארתי

פטריק מקארתי (באנגלית: Pat McCarth) הידוע בתור פט מקארתי הוא מפיק מוזיקלי אירי, שעבד עם אמנים שונים, כולל הווטרבויז, Counting Crows, אר.אי.אם. ו-U2. ב-1998, הוא החליף את סקוט ליט כמפיק הראשי של להקת אר.אי.אם. והיה שותף להפקה של שלושה מאלבומיה Up, Reveal and Around the Sun וכן את פסקול הסרט "איש על הירח" (1999); מקארתי שימש בעבר כטכנאי קול ב-Monster ו-New Adventures in Hi-Fi של הלהקה. בשנת 2007 הוכרז שאלבום האולפן הארבעה-עשר שלה, Accelerate, יופק על ידי ג'קנייף לי (אנ') ולא מקארתי. מקארתי גם אחראי על המיקס של האלבום Ray of Light מאת הזמרת-יוצרת האמריקאית מדונה. בהמשך הקריירה שלו, הוא תרגם לשפה האנגלית את השיר היפני הפופולרי "Bad Apple!!", שהוקלט בהמשך בידי כריסטינה וי. פט מקארתי, באתר AllMusic (באנגלית) פט מקארתי, באתר MusicBrainz (באנגלית) פט מקארתי, באתר Discogs (באנגלית) פט מקארתי, באתר Songkick (באנגלית) Pat McCarthy, Discogs (באנגלית) R.E.M. to Record 14th Studio Album This Spring With Producer Jacknife Lee Madonna – Ray of Light, נבדק ב-2023-10-16 Pat McCarthy & Christina Vee - "Bad Apple!! (English Version)" (Unofficial Lyric Video), נבדק ב-2023-10-16
טד ג'נסן

טד ג'נסן (באנגלית: Ted Jensen; נולד ב-19 בספטמבר 1954) הוא מהנדס מאסטרינג אמריקאי, הידוע בזכות עבודתו על יצירות מוזיקליות רבות, כולל Hotel California של האיגלס, American Idiot של גרין דיי, Ray of Light של מדונה ו-Come Away with Me של נורה ג'ונס. טד ג'נסן נולד לקארל ומרגרט (אנינג) ג'נסן, שניהם היו מוזיקאים. קארל למד באוניברסיטת ייל. מרגרט למדה באוברלין קולג' בקונסרבטוריון ובמכללת סקידמור והייתה גם טייסת. קרל ומרגרט נפגשו ברכבת בזמן שהלכו לסדנת מקהלה. לטד יש אח אחד, ריק, ושתי בנות, קריסטן וקים. בזמן שלמד בתיכון, ג'נסן בנה ציוד סטריאו וציוד הקלטה משלו והחל להקליט להקות מקומיות הן באולפן והן באירועים חיים. במהלך תקופה זו, הוא הקליט מספר הופעות עבור התזמורת הסימפונית של ייל בוולסי הול בניו הייבן וכן פגש את מארק לוינסון, שהקים חברת ציוד שמע. ג'נסן הצטרף ללוינסון וסייע בתכנון וייצור של כמה מהמוצרים המוקדמים של מארק לוינסון מערכות אודיו (אנ'). בשנת 1975, ג'נסן עזב לאחר שש שנים עם לוינסון כדי להתחיל את קריירת המאסטרינג שלו בניו יורק עם סטרלינג סאונד. האולפנים מוקמו בעבר בניו יורק, בקומה העליונה של שוק צ'לסי ברובע המיטפקינג. מאז 1976, ג'נסן זכה ב-16 זוכי פרסי גראמי בקטגוריות "הקלטת השנה", "אלבום השנה" וגם "האלבום הלא קלאסי המעובד הטוב ביותר". בשנת 2002, מהדנסי מאסטרינג היו זכאים לקבל את הפרס גם כן. ג'נסן עבד על אלבומים שזכו להצלחה בין-לאומית כדוגמת Come Away with Me של נורה ג'ונס, Fallen של אוונסנס, American Idiot ו-21st Century Breakdown של גרין דיי, The Devil Put Dinosaurs Here של אליס אין צ'יינס ו-Ray of Light של מדונה. אתר האינטרנט הרשמי של טד ג'נסן מדיה וקבצים בנושא טד ג'נסן בוויקישיתוף טד ג'נסן, ברשת החברתית אינסטגרם טד ג'נסן, במסד הנתונים הקולנועיים IMDb (באנגלית) טד ג'נסן, באתר AllMusic (באנגלית) טד ג'נסן, באתר MusicBrainz (באנגלית) טד ג'נסן, באתר Discogs (באנגלית) Ted Jensen | MASTERING ENGINEER, STERLING SOUND (באנגלית אמריקאית) Margaret Jensen Obituary (2013) - Hamden, CT - New Haven Register, Legacy.com Yale University, Catalogue of the officers and graduates of Yale University .., [New London?]; [New Haven] Ted Jensen | MASTERING ENGINEER, STERLING SOUND (באנגלית אמריקאית) "Interview with Mark Levinson" Home, Atlantic Records (באנגלית) The World’s Top 13 Mastering Studios, LANDR Blog, ‏2014-07-18 (באנגלית אמריקאית) Ted Jensen | Artist | GRAMMY.com, www.grammy.com
סבב הטניס העולמי לנשים של ITF

סבב הטניס העולמי לנשים של ITF (באנגלית: ITF Women's World Tennis Tour), שנקרא בעבר מעגל נשים ITF (באנגלית: ITF Women's Circuit), הוא סדרה של טורנירי טניס מקצועיים המנוהלים על ידי הפדרציה הבינלאומית לטניס לשחקניות טניס מקצועניות. הסבב משמש כמעגל התפתחותי לסבב ה-WTA, המנוהל על ידי התאחדות הטניס לנשים (WTA). ישנם כמה מאות טורנירי ITF לנשים מדי שנה, הפרוסים על פני כל שש היבשות, עם פרסים כספיים הנעים בין 15,000 ל-100,000 דולר ארצות הברית. שחקניות המצליחות במעגל הנשים של ITF צוברות מספיק נקודות כדי להיות זכאיות להגרלת מוקדמות או כניסה להגרלה הראשית לטורנירי WTA. עד 2011 מעגל הנשים של ITF היה רמה מתחת לסבב ה-WTA הראשי, אבל ב-2012 ה-WTA הציג רמת ביניים, טורנירי WTA 125. בשנת 2019 בוצעו רפורמות במעגל הטניס לנשים, ששינו את שמו לסבב הטניס העולמי של ITF והוא ישמש כמסלול השחקניות בין משחק הג'וניור לרמות העילית של הטניס המקצועני. השקת הסבב היא שיאה של שורה של רפורמות של ITF שנועדו לתמוך בשחקניות צעירות ומוכשרות בהתקדמותן למשחק הבכיר ולמקד את כספי הפרסים ביעילות לטורנירים מקצועיים כדי לאפשר ליותר שחקניות להתפרנס כמקצועניות. אתר האינטרנט הרשמי של סבב הטניס העולמי לנשים של ITF אתר רשמי גביע בילי ג'ין קינג טניסאיות נבחרת גביע הפדרציה של ישראל "ATP/WTA Points" (PDF). www.itftennis.com. ארכיון (PDF) מ-18 בפברואר 2020. {{cite web}}: (עזרה) "ITF World Tennis Tour". www.itftennis.com. אורכב מ-המקור ב-2019-01-03. נבדק ב-2019-01-30.
ניקי האריס

ניקי האריס (באנגלית: Niki Haris; נולדה ב-17 באפריל 1962) היא זמרת ורקדנית אמריקאית מסוגת פופ, R&B, מוזיקת דאנס וג'אז. היא הייתה אחת מזמרות הליווי של מדונה מ-1987 עד 2001, והסולנית הראשית במגוון סינגלים של Snap! (אנ') בתחילת שנות ה-90. שירה "Do Anything" עם Natural Selection (אנ') דורג במקום השני במצעד הבילבורד הוט 100. האריס נולדה בשם ג'ינה ניקול הייר בבנטון הארבור, מישיגן ב-17 באפריל 1962, בתו של אמן הג'אז המועמד לפרס גראמי ג'ין האריס (אנ'). היא למדה בקולג' בדרום קליפורניה לפני שפתחה בקריירת שירה בפארקי שעשועים ומועדונים באזור קליפורניה. האריס ילדה בת, ג'ורדן אן, ב-2003. היא הייתה חלק מהצוות של מדונה והחלה לעבוד עימה בסיבוב ההופעות שלה "Who's That Girl World Tour". היא השתתפה בסרט התיעודי "במיטה עם מדונה" (1991), העוסק במאחורי הקלעים וצילומי הבמה שהוקלטו ב-"Blond Ambition World Tour". היא השתתפה בווידאו קליפים של "Vogue" ו-"Music". יחד עם הזמרת דונה דה לורי, האריס סיפקה שירת רקע לרבים משיריה של מדונה, השתתפה במספר רב של הופעות מוקלטות ומשודרות שלה, והשתתפה בארבעה מתוך תשעת סיבובי ההופעות שלה. היא שיתפה איתה פעולה באלבומים ופסקולים שונים כדוגמת Like a Prayer,‏ I'm Breathless,‏ The Immaculate Collection,‏ Erotica,‏ Bedtime Stories, Something to Remember‏ ו-Ray of Light. הקריירה של האריס כזמרת ראשית החלה כשהוציאה בשנת 1991 את "What's It Gonna Be" עם ג'ליבין. הוא דורג במקום השני במצעד שירי הדאנס קלאב. באותה השנה, הוציאה את "Do Anything" עם Natural Selection שדורג במקום השני במצעד הבילבורד הוט 100. להיטים נוספים כמו "Exterminate!" ו-"Do You See the Light (Looking For)" פורסמו בהמשך. בשנת 2016 הקליטה עם דונה דה לורי את שירה של מדונה, "Rain". מיני-אלבום רמיקסים פורסם בהמשך לכך. Live in Switzerland (ג'אז) Niki Haris Live (ג'אז) Niki Haris and Friends (ג'אז) The Beginning (גוספל) Dance (דאנס-פופ) מדיה וקבצים בנושא ניקי האריס בוויקישיתוף ניקי האריס, ברשת החברתית אקס (טוויטר) ניקי האריס, ברשת החברתית אינסטגרם ניקי האריס, במסד הנתונים הקולנועיים IMDb (באנגלית) ניקי האריס, באתר סאונדקלאוד (באנגלית) ניקי האריס, באתר Last.fm (באנגלית) ניקי האריס, באתר AllMusic (באנגלית) ניקי האריס, באתר MusicBrainz (באנגלית) ניקי האריס, באתר Yandex.Music (ברוסית) ניקי האריס, באתר Discogs (באנגלית) ניקי האריס, באתר Songkick (באנגלית) ניקי האריס, באתר בילבורד (באנגלית) Niki Haris age, hometown, biography, Last.fm (באנגלית) tolsen, Billboard Hot 100, Billboard, ‏2013-01-02 (באנגלית אמריקאית) Gene Harris | Artist | GRAMMY.com, www.grammy.com Madonna: Truth or Dare, 1991-05-24, נבדק ב-2023-10-16 Snap! Featuring Niki Haris! - Exterminate! (באנגלית), 1992, נבדק ב-2023-10-16 Snap! Feat. Niki Haris - Do You See The Light (Looking For) (באנגלית), 1993, נבדק ב-2023-10-16 Rain Remixed - EP by Niki Haris & Donna De Lory (באנגלית אמריקאית), 2016-10-06, נבדק ב-2023-10-16
קורינה בראון

קורינה בראון (באנגלית: Corinna Brown; נולדה ב-24 בדצמבר 1998) היא שחקנית אנגליה. היא ידועה בתפקידה כטארה ג'ונס בסדרת הטלוויזיה "עוצר נשימה" המשודרת בנטפליקס. בראון נולדה בוולת'אם פורסט. היא החלה להופיע בילדותה, נרשמה לשיעורי ריקוד ולאחר מכן גם לשיעורי תיאטרון בבית הספר המקומי לתיאטרון ולקולנוע אנה פיורנטיני. באמצעות זה, היא הופיעה במופעים מגוונים ב-Hackney Empire והייתה חתומה על הסוכנות שלהם. בראון הופיעה גם עם חברת הנוער של האקדמיה המלכותית לאמנות הדרמה. היא שיחקה בפרסומות ועשתה את הופעת הבכורה שלה בטלוויזיה בסרט ה-BBC Three מ-2012, "My Murder" עם ג'ון בויגה. היא גם הופיעה בספין-אוף של ערוץ דיסני, "אפילו יותר אברמור". בראון נרשמה לבית הספר למשחק East 15, וסיימה את לימודיה ב-2020. היא התמחתה במשחק ובקרב במה. לאחר שלמדה ב-East 15, היא הוחתמה ל-MacFarlane Chard. לאחר שסיימה את בית הספר לדרמה, בראון גילמה את סוואנהילד בקופליה בתיאטרון ניו ויק. לאחר מכן חזרה לטלוויזיה וגילמה את טארה ג'ונס בסדרת הטלוויזיה של נטפליקס, "עוצר נשימה", שעונתה הראשונה שודרה ב-2022 ועונתה השנייה ב-2023. היא גם הופיעה בתפקיד אורח בתור צ'לסי קרייג בפרק של אופרת הסבון הרפואית הבריטית "רופאים". קורינה בראון, ברשת החברתית אינסטגרם קורינה בראון, במסד הנתונים הקולנועיים IMDb (באנגלית) Arthur, Jordan. "Corinna Brown". ReVamp. ארכיון מ-2023-08-12. נבדק ב-2023-08-12. Edwards, Jordan. "Corinna Brown: Netflix and beyond!". SCTR. ארכיון מ-2023-03-19. נבדק ב-2023-08-12. James, Alastair (12 באוגוסט 2023). "Heartstopper's Kizzy Edgell and Corinna Brown on their emotional S2 finale scene". Attitude. נבדק ב-12 באוגוסט 2023. {{cite web}}: (עזרה) Timblick, Simon. "Doctors spoilers: Steph Ashdown has a SHOCK SECRET!". What to Watch. (Future plc). ארכיון מ-2 במרץ 2023. נבדק ב-3 בספטמבר 2022. {{cite news}}: (עזרה)
מנהיגי המפלגות בסנאט של ארצות הברית

מנהיגי המפלגות בסנאט של ארצות הברית מנהיג הרוב ומנהיג המיעוט הם שני סנאטורים המשמשים כדוברים הראשיים של המפלגות הפוליטיות המחזיקות, בהתאמה, ברוב ובמיעוט בסנאט של ארצות הברית. כל אחד מהם נבחר כמנהיג הרוב ומנהיג המיעוט על ידי הסנאטורים של אספת הבחירה של המפלגה שלהם. לפי תקדים של הסנאט, הקצין יושב הראש (נשיא הסנאט) נותן למנהיג הרוב עדיפות בנאום במליאת הסנאט. מנהיג הרוב משמש כנציג הראשי של מפלגתו בסנאט, ונחשב לחזק מבין חברי הסנאט של ארצות הברית. הוא גם משמש כנציג הראשי של מפלגתו בקונגרס כולו אם בית הנבחרים, ובכך משרת יו"ר הבית, נשלט על ידי מפלגת האופוזיציה. גם עסקי הביצוע והחקיקה של הסנאט מנוהלים ומתוזמנים על ידי מנהיג הרוב. עוזר מנהיג הרוב ועוזר מנהיג המיעוט, הנקראים בדרך כלל מצליפים, הם חברי המנהיגות השניים בחשיבותם של כל מפלגה. תפקידם העיקרי הם לאסוף את קולות המפלגות שלהם בנושאים חשובים. אם מנהיג המפלגה אינו נוכח, המצליף משמש לרוב כמנהיג בפועל. הסנאט מורכב נכון ל-2023 מ-49 רפובליקנים, 48 דמוקרטים ו-3 עצמאיים; כל העצמאיים מצביעים עם הדמוקרטים. מנהיגי המפלגות הנוכחיים הם הסנאטורים צ'אק שומר (דמוקרטי) מניו יורק ומיץ' מקונל (רפובליקני) מקנטקי. המצליפים הם הסנאטורים דיק דרבין (דמוקרטי) מאילינוי וג'ון ת'ון (רפובליקני) מדקוטה הדרומית. ב-1850, לכל המאוחר, החלו מפלגות בשני בתי הקונגרס למנות יושבי ראש, ובעוד כיו"רי אספת הבחירה הייתה להם סמכות מועטה ביותר, למנהיגי המפלגה בסנאט היה הרבה יותר כוח. ב-1913 נבחר הסנאטור ג'ון וו. קרן מאינדיאנה למנהיג הבלתי רשמי של המפלגה הדמוקרטית בסנאט, וב-1920 מונה רשמית אוסקר אנדרווד לתפקיד. עם זאת, אתר האינטרנט של הסנאט מכיר בקרן כמנהיג המפלגה הראשון בסנאט. ב-1925 מינתה המפלגה הרפובליקנית, שהייתה הרוב, את צ'ארלס קרטיס למנהיג הרוב הרשמי הראשון, אף על פי שקודמו, הנרי קבוט לודג', נחשב לרוב למנהגי הרוב (הלא רשמי) הראשון הסנאט. חוקת ארצות הברית קובעת את סגן נשיא ארצות הברית כנשיא הסנאט, וקובעת גם נשיא זמני – בדרך כלל הסנאטור הוותיק ביותר במפלגת הרוב – המשמש כקצין יושב הראש כאשר נשיא הסנאט (סגן הנשיא) נעדר. מאחר שסגן הנשיא עשוי להיות ממפלגה שונה מהרוב והוא אינו חבר בסנאט, אין לו למעשה שום סמכות מעבר לתפקיד היושב ראש. לכן מנהיג הרוב הוא זה שמנהל בפועל את הסנאט, זאת בניגוד לבית הנבחרים, בו ליושב הראש הנבחר יש כוח רב ובדרך כלל הוא עומד בראש ההצבעות על הצעות חוק.[דרוש מקור] המפלגה הדמוקרטית בחרה לראשונה במנהיג בשנת 1920, ואילו המפלגה הרפובליקנית קבעה לראשונה מנהיג רשמי ב-1925. הסנאט של ארצות הברית נשיא הסנאט של ארצות הברית הנשיא הזמני של הסנאט של ארצות הברית יושב ראש בית הנבחרים של ארצות הברית מדיה וקבצים בנושא מנהיגי המפלגות בסנאט של ארצות הברית בוויקישיתוף מנהיגי הרוב והמיעוט, באתר הסנאט של ארצות הברית הרפובליקנים בסנאט הדמוקרטים בסנאט "Democrats Take Narrow Control of US Senate as Three New Members Sworn In". קול אמריקה. 20 בינואר 2021. נבדק ב-2023-10-16. {{cite news}}: (עזרה) "Majority and Minority Leaders". הסנאט של ארצות הברית. נבדק ב-2023-10-16.
טהיטוטפאלו

הכפר הגדול טהיטוטפאלו (בהונגרית: Tahitótfalu) שוכן במחוז פשט, נפת סנטאנדרה, בגוש בודפשט. היישוב ממוקם בחלק הצפוני של המחוז בעיקול הדנובה, 28 ק"מ מבודפשט, 25 ק"מ מאסטרגום, צפונית לסנטאנדרה, ליד כביש מהיר 11. הדנובה של סנטאנדרה מחלק אותו לשני חלקים, לטוטפאלו על האי סנטאנדרה ולטהירה, השוכן למרגלות הרי וישגראד, השניים מחוברים על ידי גשר הדרך היחידה המובילה לאי סנטנדרה, גשר טילדי. את טוטפאלו חוצה כביש 1113 בכיוון צפון-דרום, ובכיוון מזרח-מערב הכביש 1114, המשתרע מכביש 11 עד למעבורת של ואץ. כביש 1113 הוא חד סטרי לאורך היישוב (אורכו כ-600 מטר), כך שקטע כביש חד סטרי נוסף בכיוון ההפוך נחשב גם הוא לכביש ציבורי ארצי, מספר 11 611. לפי עדויות הממצאים העשירים שנמצאו ביישובי הסביבה, האזור היה מיושב כבר מהתקופה הפרהיסטורית. בתקופת האימפריה הרומית, כגבול האימפריה, הייתה לאזור חשיבות רבה מבחינה צבאית וביטחונית. מגדלי שמירה רומיים עמדו בכל מקום לאורך הלימס על קו הדנובה, במרחק אותות אור זה מזה, כולל באזור טהיטוטפאלו של היום, ושרידי ראש גשר רומי נמצאו באתר של פוקול-צ'ארדה של היום. חשיבותו האסטרטגית מתבטאת ב-2 מגדלי השמירה הרומיים שהוקמו בשטחה. לאחר התיישבות המדיארים במרכז אירופה, חלק הטאהי של הכפר של היום היה שייך למשפחת Thah. הנצר למשפחת רושד מהרוּס (המשפחה הסקנדינבית), בשם דומונקוש שהתגורר בטאה בשנת 1221, לפי הרישומים, ואז, בשנת 1237, נמסר גם האי סנטאנדרה רשמית למשפחה זו. עם מות כל צאצאי משפחת רושד - אלברכט השני, מלך גרמניה העניק את השטח לפרנק פרקי או לפורוקי בשנת 1439, אך בשנת 1447 אנו מוצאים את טאהי כבר בבעלות משפחת בוטוש. בתקופת הטורקיה, חלק הטוטפאלו של הכפר, בניגוד ליישובים במחוז פשט (כולל טהיטו), היה בר מזל ולא ספג נזק חמור בשל מיקומו שנחסם על ידי הדנובה, ואנשים רבים אף נמלטו לכפר מהסביבה. בשנת 1789, השטח של היישוב היה למעלה מ-10,000 דונם (1000 הקטר) של אדמה לעיבוד. היו 400 הקטרים של כרמים, 25 הקטרים של גנים, 499 הקטרים של כרי דשא, 1102 הקטרים של מרעה ו-1522 הקטרים של יער. לפי הרישומים, תושביה התפרנסו גם מגרירת ספינות וכקברניטי ספינות ומדייג. לאסלו פליישמן (1878–1962) היה דוקטור לרפואה (MD) יהודי-הונגרי, רופא אף אוזן גרון, פרופסור. בית פולק (קלאסיציסטי) [1] [2] כנסייה קלוויניסטית (המאה ה-19) כנסייה קתולית בית תפילה בפטיסטי קברו של מיהאי פולק חדר זיכרון מיהא פולק אנדרטת גבורה אנדרטת גבורה הכנסייה הקתולית הכנסייה הקתולית בית התפילה הבפטיסטי קטע רחוב בית מגורים קטע רחוב בית הקברות הקלוויניסטי בית הקברות הקתולי אתר האינטרנט הרשמי של טהיטוטפאלו מדיה וקבצים בנושא טהיטוטפאלו בוויקישיתוף בית הנופש של מיהאי פולק ביקור בקברו של מיהאי פולק מדריך מפות – טהיטוטפאלו טהיטוטפאלו באתר www.utikonyvem.hu טהיטוטפאלו באתר tuzazom.com Pollack Mihály
מייקל ברדפורד

מייקל ברדפורד (באנגלית: Michael Bradford; נולד ב-1961) הוא מוזיקאי אמריקאי. כיליד דטרויט, מישיגן, הוא ידוע בעיקר כגיטריסט בס אך גם מנגן בגיטרה וקלידים, ופעל בצורה נרחבת בהפקה והנדסה מוזיקלית. בין היתר, ברדפורד עבד עם מדונה, יאנגסטאון (אנ'), קיד רוק, אנקל קראקר (אנ') ובמוזיקה לסרטים. בהמשך, הפך לגיטריסט של The Felons Club וניתן לשמוע אותו באלבום הבכורה שלה, Welcome to the Club. הוא נולד וגדל במזרח דטרויט, אזור שהיה בעבר שכונת פועלים יציבה, אך הידרדר במהירות לאחר המהומות הסוערות של העיר ב-1967. במהלך הקריירה שלו עבד עם אמנים רבים ממישיגן, ביניהם אניטה בייקר (אנ'), ארל קלוג וגרג אלכסנדר שהיו כולם מאזור דטרויט. בהמשך לכך, גילה עניין ריק נואלס בברדפורד. הוא גייס אותו ליצור מוזיקה בהשראת סוגת האלקטרוניקה, ששימשה כאבן דרך למפגשים של כתיבת שירים שריק ערך עם מדונה. חלק מהשירים הללו נערכו והפכו לחלק מאלבומה של מדונה מ-1998 Ray of Light. לפני כן, ברדפורד עבד עם סטיבן בריי ויצר שירים לאלבום בשם In the Beginning, אוסף של שירים שנכתבו בידי מדונה ובריי לפני שמדונה הפכה לאמנית בין-לאומית. מדונה התחבבה על ברדפורד, כיוון שהיה ממדינת הולדתה, מישיגן, והחלה לקרוא לו "דטרויט מייק", כינוי שדבק בו לאורך הקריירה שלו. בין היתר, עבר עם אמנים ויוצרים כדוגמת פול בקמסטר, קיד רוק, ודיפ פרפל. ברדפורד יוצר מוזיקה לסרטי קולנוע ותוכניות טלוויזיה כדוגמת "סינדרלה 2: חלומות מתגשמים" (2002), "משימה בלתי אפשרית 2" (2000) ו"האנה מונטנה" (2006–2011). בשנת 1998 הוציאה הזמרת מדונה את אלבום האולפן השמיני שלה, Ray of Light; הוא היה אחראי על התכנות שלו. בשנת 2005 הוציאה הלהקה דיפ פרפל את אלבום האולפן השמונה-עשר שלה, Rapture of the Deep, עליו ברדפורד היה חתום כאחד מיוצריו. מייקל ברדפורד, באתר MusicBrainz (באנגלית) מייקל ברדפורד, באתר Discogs (באנגלית) Michael Bradford, NAMM.org Eastown Theatre | Buildings of Detroit, web.archive.org, ‏2010-09-27 The Detroit Riots of 1967: Events, web.archive.org, ‏2010-08-23 Release group “Ray of Light” by Madonna - MusicBrainz, musicbrainz.org Answers - The Most Trusted Place for Answering Life's Questions, Answers (באנגלית) "In the Beginning: Music" "Paul Buckmaster @ARTISTdirect" Michael Bradford - studioexpresso, www.studioexpresso.com Deep Purple - Bananas, review by The Miracle, Progarchives.com, ‏2005-10-29 (באנגלית) Madonna - Ray Of Light (באנגלית), 1998, נבדק ב-2023-10-16 Release group “Rapture of the Deep” by Deep Purple - MusicBrainz, musicbrainz.org